Die Brits kuier – Bondels Gedagtes
Die Brits kuier
Date: Sep 27, 2018Author: Bondelsgedagtes 93 Comments
Dit was ‘n bus met taamlike lawaaierige gaste wat in ons plaaspad aangeskommel gekom het. Ek kan nie besluit of dit vanwee die opwinding by Una in Harties was en of daar iewers (weer) alkohol of Scrapy se energie drankie betrokke was nie.
Die opwindende en soms waaghaalsige gebeure sal elkeen lank by bly. Dit was giggels en gelyk praat dat hoor en sien vergaan. Raak dit vir ‘n wyle stil, word dit na ‘n rukkie onderbreek met ‘n geproes wat groei in ‘n volskaalse lagbui dat trane loop. Hoe verder dit gaan hoe meer lag saam en “het jy gesien toe……” of “onthou jy daai….” en dan brul die lagbuie deur die bus. Ekself moes trane weg vee en dit terwyl ek bestuur! My wange pyn van al die gelag. Arme Lekkervurig het al haar dae gehad om te probeer lees daar doer agter in die bus, oorplugs de lot! Verder het ek probeer konsentreer oor die kuier wat op pad was na my toe. Ek kon skaars myself beteuel! As Hester my nie uitdruklik gewaarsku het dat sy my dophou nie, sou ek uit pure senuwees dalk ‘n ou troos dingetjie geneem het. Maar elke keer as ek haar oog vang lig sy haar wenkbrou so op vir my dat ek opslag daarteen besluit. Dalk was dit die nadraai van al Una se “eetendrinkgoed” waarmee Woordnoot en ek aangehelp is, wat nou my so op hol het.
Na al die manewales op die boot en orals in Harties, was dit duidelik ons sal die Paparazzi moet probeer afskud en het ‘n paar van die dames gesmeek vir ‘n “uit die sig” kuier.
Ongelukkig ken ek glad nie die omgewing nie en alhoewel ek mal is oor kamp en natuur en nuwe plekke ontdek, het ek nie die resources om dit te kan doen nie. Aldus instede van almal huisves en entertain met “buite plekke” het ek besluit om dit hier op die plaas te hou waar ek bly. Wat ook bygedra het tot my besluit was die feit dat die meerderheid towerinne van die buitelig hou en te kenne gegee het hulle sien uit na ‘n plaas kuier. Gelukkig het een van ons Towerinne vir Broodina gesien en kon ek betyds Komando sektor 50 in kennis stel om haar voor te keer en begelei na ander gebied. Hy het ook orals verspieders versteek om ongewensde paparazi in hulle spoor te stuit.Hopelik sal ons paparazzi vry kan kuier en sal selfs Kameel kan ontspan en meedoen…
My persoonlike vriende van die Oxwagen in Harties, het met groot opwinding meegemaak aan die gereed maak van die groot kuier. Ons het met groot sorg van hulle waens aangery en op Shalom Plaas kom staan maak. Vir die een of twee wat privaatheid verkies, het ek aparte “kamers” gehad. Una en Woordnoot het so ‘n kamer gedeel maar nuuskierig uitgesluip om saam met ons ander te kom kuier…
Maar vir die wat lus was vir saam kuier het ek iets anders beplan….
Waaroor ek wel onseker was, was die ablusie geriewe. Ook vir dit het ek verskillende opsies gereed gehad. Ek is blogland se nuweling en hoop op ‘n lang en gelukkige bloglewe in hierdie groep. So dit was belangrik dat hulle nie afgeskrik raak met my lewe en relings nie. Hulle moes darem van my hou…
Uit die kuier by Una het ek besef daar is die avontuurlustiges maar ook die meer besadiges. Dus moes ek wyd dink en planne maak. Soos dit maar gewoonlik op sulke toere werk, is dit vroue se eerste versoek by aankoms, die toilet. Ek het besef almal sal nie geneë wees met hierdie plaas se gewone ou longdrop nie. ….
Daarom het ek maar ‘n tweede opsie beskikbaar gemaak, dis buiten die toilette in die plaas huise en my klein woonstelletjie. Toortsie het een kyk, gril en gil verder besluit om liefs die huise se geriewe te gebruik. Gelukkig het ek geweet Toortsie hou van hoenders, eiers en gesonde kos en toe sy aan hierdie voorliefdes van haar kon uiting gee, het sy my vergewe en lekker saam gekuier. Ek het haar welliswaar betrap hoe sy met afsku na die longdrop kyk en kop skudtend ril. Hopelik kom sy weldra oor haar skok en word weer lief vir my. Of Sin-tester Hester my daarvoor gaan vergewe weet ek nie, maar die longdrop het darem ‘n deur gehad en dan was daar nog die huise se toilette. Ten minste het almal die uitsig bewonder…
Nadat almal afgepak en baie luid die uuuhm, geriewe gebruik het, wou almal opslag eers Pasela gaan ontmoet. Pasela was so bly om my te sien maar het skoon verbouereed geraak toe meer en meer gesiggies om die hoek kom. Sy het kort kort net ” sjoe!” gesê. Sy het ook vreeslik mooi gevra ; “Pasela bietjie koffie hê”, maar met die Frangelica so naby het ek daarteen besluit.
Daarna was dit tyd vir ligte versnaperinge. Marinda my baas is baie ingesteld op organies eet. Ons het die laaste paar weke onsself vergewis van edible weads en het heerlike slaaie, koue vleise en smoothies gereed gehad. Ek vermoed Positief het die smoothies gedokter met frangelico… alles was skielik giggel snaaks en almal was skielik vol bravade vir die kaskenades wat ek gereel het vir die middag.
Soos die kraai vlieg, oorkant ons is Wagpos Hoërskool (‘n Plaas skool) en ek het gereel dat ons daar ‘n draaitjie maak en deel te wees van hulle kaskenades. Die skool was gaande oor die towerinne wat teen die onderwysers te staan gekom het. Behalwe vir bokdrolletjie spoeg, het ons die meeste items gewen. Scrapy sou eerste aan bokdrolletjie spoeg deelneem maar sluk toe per ongeluk dit in en met al haar geproes en spoeg wou niemand dit verder waag nie. Seegogga en VirgoC het die driebeen resies lag lag gewen terwyl Tannie Frannie en Trommeltjies die eiergooi kompetisie gewen het. Daar was water kaskenades, boeresports, teveel om op te noem. VirgoC en Una het ons gewys watse los litte hulle het toe hulle met die lemoen in ‘n sykous wat van die middel af hang, ‘n tweede lemoen moes aanhelp wenstreep toe. Die moves wat daar uitgehaal was, was histeries snaaks. Ons het lekker gelag en moes net lafenis aandra toe hulle moeg gelag by die wenstreep omval. Tannie Frannie het my bietjie bekomerd gehad toe sy agter op ‘n Harley saam met ‘n “silwer fox” geklim het en weg gery het. Ek was effe verlig toe ek die towerinne se 2 beskerm engele, Lewies en Baron, agter haar sien inval, op ‘n afstand natuurlik. Sy het darem na ‘n rukkie weer terug gekom met die breedste glimlag ever. Sy wyer natuurlik om te verklap waar en wat…….Dit was ‘n moeë span wat terug plaas toe vir ‘n laat aand vleisie oor die kole met nostalgiese saam sing musiek wat al die towerinne in kariokie sterre laat ontpop het. Toortsie en haar ghitaar is met versoeke oorval. Ek wil nie eers weet hoe seer haar vingers is van al die gespelery nie. Ek het tot laat in die vroeë oggend ure gelê en luister na fluisterstemme wat omsit in gedempde skaterlag en weer gefluister. En gewonder hoe ons betyds gaan opkom vir more oggend se vroeë sessie. Iewers in die nag het Perdebytjie vir Scrapy en Kameel skrikgemaak toe die twee in die donker afsit toilet toe met ‘n flitslig. Dit was so ‘n gegil en ‘n babelse lawaai dat ek amper van die bed af geval het. Die sekuriteid wag het die spul kopskuttend dopgehou en na die hoeveelste “onnodige gil” besluit om op ‘n ander punt te gaan wag staan. Vir die lawaaierige spul sou geen boef kans sien nie…
Die volgende dag het ek iets spesiaals in gedagte gehad. Ek het vir ons plek bespreek by Sunrise Balloon Safarie
Die vlug begin by Skeerpoort in die Magalies River Valley, in die Wereld “Heritage Cradle of Humankind”, ‘n area oortrek met natuurskoon en die beste lugballon vlugte in die wereld! Die pragtige Clubhouse Pavilion en Restaurant staan slag gereed om ons te ontvang en te help gereed maak voor die rit. Daarna is ons versigtig in die grootste en nuutste ballon mandjie ingehelp, gerus gestel en was ons senuwees ten spyt, vinnig aan die “oeeeee en aaaaa” oor die asemrowende gesig. Die Magaliesberge was majestieus in sy skoonheid en die wild het hulself pronkerig vertoon om ons rit meer spesiaal te maak. Perdebytjie het amper uit die mandjie geval soos sy net aanhou fotos neem het, ek kan nie wag om te sien wat alles.
Na die rit is ons getrakteer op ‘n heerlike ete en shampanje wat ingesluit was by die rit. Elkeen het ‘n sertifikaat gekry met haar naam op as aandenking.
Vandaar is ons terug Shalom plaas toe. Ek wou almal graag meer wys van op die plaas aangaan. Eers het ek hulle deur die plaas gevat en gewys waar ons “edible weads”- en -groente tuin was, hoenders en eier boerdery, koeie, dam en einde te laaste deur die Shofar fabriek. Ek het kortliks die proses van shofars maak gewys, van rou horing tot volwaardige shofar, reg vir verkoop. Dit was redelike aardige geluide wat daar uitgekom het soos almal probeer blaas het. Almal was aangenaam verras toe Trommeltjies dit eerste kon reg kry. Natuurlik het ons ore dit ontgeld op die bus, later,toe almal elkeen ‘n klein Impala shofar as geskenk gekry het. Lekkervurig het skoon vergeet dat sy wou lees en sommer kort kort laat waai met uitbundige blaas geluide.
Omdat ons volgende kuier in Pretoria was, het ek ‘n verrassing gereel in Pretoria. Ons het ‘n spesiale ongeskeduleerde privaat vertoning in die Pierneef teater bygewoon. Die towerinne was ‘n uitmuntende lewendige gehoor en het ‘n staande ovasie gelewer aan die einde van die tweeman vertoning. Die vertoning het bestaan uit kort uittreksels van verskeie gewilde optredes. Uit dankbaarheid het die immer gewilde Vertonika Flouser en Mimieke de Funny saam met ons ‘n glasie geklink voor ons opgewonde die bus bestyg het om te kyk waarheen Kameel ons neem….
Previous Previous post: Huis toe…
Next Next post: Liewe Narccissist
93 thoughts on “Die Brits kuier”
Sep 27, 2018 at 5:47 am
Ooh julle het heerlik gekuier. Ek hou van die buite huisie en bad! Ek hoor julle al klets en lag.
BTW as jy kliogooi vn Wagbos is i ons twee klipgooi van mekar af en dit ek dis tyd vir koffie tee of wyn. Stuur by bietjie n epos met jou jou kontak details asb. Sal lekker wees om te ontmoet.
Sep 27, 2018 at 5:56 am
Asseblief dit sal heerlik wees om te kuier met jou Wouwiejd@gmail.com
Bondels, ek het my boeke weggebêre. Plaas kuier is die beste kuier.
Sep 27, 2018 at 7:11 am
Ag ek is bly! Jy gaan so uitmis as jy heeldag lees…
Dit was ‘n wonderlike kuier Bondels, van daai “original oxwagon” af tot by die Shohar fabriek hoewel ek so bly was dat ek altyd my oorfone saamkarwei. Daardie lawaai! Het Frannie regtig? Mens! Nou’s ek geskok. Not – ons generasie weet hoe om die lewe te geniet, nè Frannie. *fluister* Daai buitegeriefie op die plaas is die heerlikste plek om te onspan so vroeg in die oggend. Ek het baie lekker gekuier, dankie.
Sep 27, 2018 at 8:21 am
Ag Hester ek is so bly jy het dit geniet. Ek was maar bang jy gaan ontstwld wees oor die openbare toestand van die geriewe…
Solank die paparazzi nie daar ronddwaal nie is ek gelukkig.
Jaa wel, wie kan nou ‘n Harley-rit weerstaan, nogal met die wind in jou hare want dis op ‘n plaas en jy hoef g’n valhelm te dra nie!
Sep 27, 2018 at 3:59 pm
Frannie, jy’s ‘n lekker stoutgat. Ek laaik jou.
The feeling is mutual, my deah…
Sep 27, 2018 at 4:26 pm
Ek laaik ook stoutgatte…
Sep 28, 2018 at 3:59 am
Tannie Frannie, ek weet nou hoe die storie begin het en alles, maar moet sê al wat ek nou sien by Silver is so mooi smile en sulke blink oë en verder hou hy sy mond toe soos ‘n brandkluis-deur…
Sep 28, 2018 at 4:23 am
‘n Gentleman op ‘n Harley – onweerstaanbare kombinasie!
Sep 28, 2018 at 4:39 am
Hoe dan nou anders vir jou Tannie Frannie. En ek besef nou, jou oë blink, jy smile en net soos hy, is jou mond so toe soos ‘n brandkluis deur….
Daardie Shofar’s is beautiful…. hoop ek sal myne beter kan blaas as wat ek sing 😉
Jy het mooi reggekom jong!!
Wel Bondels….ek het BAIE lekker gekuier op die plaas. EK is n bok vir sports en daai geriefies was nou ougat. Alhoewel ek moet sê dat ek maar skrikkerig is vir slange! Die kos was heerlik…en o! Daai uitsig vanuit die ballon! Jy moet weet, ek ly aan hoogtevrees, so daai klein nat kolletjie in die mandjie waaroor almal gewonder het…? Skuldig!! Dit was’ n broeknatmaakbangwees kol…maar wat in die mandjie gebeur, bly in die mandjie! Die shofar is ‘n wonderlike geskenk! Die Oom sal nou my lank weg wees vergewe as ek daai ene in sy hande druk!
Sep 27, 2018 at 7:38 am
Daar was twee nat kolletjies…. ek is net so bang vir hoogtes. Wou nog altyd die wêreld uit ‘n lugballon beskou…. maar nou weet ek beter.
Ag tog ek wonder die hele tyd waaaar het ek al daardie ossewa slaapplek gesien…. nou val dit my by, by die Oxwagon self. Het daar gaan eet met een van ons kinders se verjaarsdag. Nog gedink ek sal soooo graag een nag in ‘n ossewa wil slaap.
Hrt jy darem lekker geslaap Kameel…
Ongelukkig nie. Het te groot geskrik en konnie aan die slaap raak nie. O ja, wou nog sê dankie vir boeresportsdag. Ek lief speletjies en het so lekker gelag.
Sep 27, 2018 at 9:14 am
Jammer oor die slaap maar dis great dat jy die speletjies geniet het!! Jy het jouself knap gedra hoor
Sep 27, 2018 at 7:55 am
Ai Kameel, ek het net nie geweet nie anders het ek my voortrekker rok en kappie saamgebring… Mind you? Wie was daardie geheimsinnige vrou wat so rondgesluip het by die waens…haar kappie was so laag oor haar oê getrek. Weet iemand?
Nee maggies, ek was te verskrik gewees oor my nagtelike bedoek aan die long drop om enigiets anders raak te sien. Dit is jammer Bondels het ons nie voorberei op die ossewa nie… ons kon almal met voortrekkerrokke en kappies rondgeloop het 😁😁😁😁 Dit sou die monde stilgemaak het… so ‘n voorbeeldige klompie vroue.
Klink soos Antjie Somers…pas by die ossewa…o griet, dalk Broodina in vermomming!
Sep 27, 2018 at 4:47 pm
Hi Bytjie dink jy regtig dis Broodina???
Enige iets is moontlik!
Dis wat ek ook dink…alhoewel Kameel wonder of dit Abrie is
Ek dink dan nou ook so! Broodjie broodjie aan die wand, wie is die skelmste in die land!?
Sep 27, 2018 at 7:27 pm
Geheimsinnige vrou? Gits! Ruik ek brood wat rys?
Sjoe, nou het jy my heel opgewonde gemaak ek gaan sujjel om vanaand aan die slaap te raak. Die longdrop het gelukkig geen slange en spinnekoppe opgelewer nie. Die nagtelike besoek saam met Kameel het my hare laat rys. Ek’s nie te bang van aard nie maar dit was heel grillerig. Die shofars is pragtig. Baie dankie daarvoor. Dit was heerlik so saam met jou. Ek het sommer uitgekyk vir die beste energie bestanddele.
WoordNoot ek dink dis nie net jou nat kolletjie nie, ek dink daar was n paar ander bydraes…😁
Ai ek is skoon jaloers, kan myself skop dat ek besluit het om nie saam te gaan nie. Maar dit is ook maar goed want ek sou dalk wel uit die mandjie geval het. Moses was seker maar ‘n stil baba in sy mandjie tussen die riete want ek sou uitgeloer en oorgeleun het en die mandjie sou getiep het… Met my en Perdeby wat na fotos vry sou ons ons almal uit die mandjie gedy het
Sep 27, 2018 at 9:49 am
Skerp Baron von Abrie….of is dit nou Room?
Sep 27, 2018 at 10:30 am
Maak dit sommer Abrie
Ja Abrie dit sou lekker gewees het as jy kon saam gaan. Jammer hyt uitgemis. Hopelik deel Bytjie haar fotos met ons…
Bondels jy hoor dan wat sê die man…. het hy saamgegaan het ons almal uit die mandjie geval. Hopenlik het elkeen op ‘n buffel te lande gekom, en dit kon in ‘n lekker resiesjaery ontaard het 😁😁😁 Ek dink ek moet gaan slaap ek is verspot.
Kameel ek is bly jou litte het los feraak en dat jy saam verspot geraak het. Ek sien uit na die kuier by jou..
Sep 27, 2018 at 6:54 pm
If you can’t beat them join them. 😊
Nou rym jy ook nog daarby!
Oe Scrapy en daar is so baie lekker natuurlike produkte wat jy van kon kus en keur…
Ek wou nog sê oor die boeresport….ek moes Bondels omkoop met Franselekker om my te “vergeet” want ek en sport is nie goeie maatjies nie. Sy het my gelukkig heeltyd misgekyk terwyl sy die spanne bymekaar gemaak het. Want julle sou dit nie oorleef het as julle my op daai boeresport gesien het nie…die toer sou daar en dan oor gewees het!!!
Agge nee!!!! Ons het dan so lekker gelag….jy het groot uitgemis. Ek het gedog dis skreeusnaaks toe Scrapy daardie eiers gooi en sy tref daardie ou boeretannie kolskoot op die voorkop dat die eier oor haar gesig loop. Nooit geweet boeretannies kan so swets nie.
Sep 27, 2018 at 10:48 am
Ek het darem al die manewales raak gesien daar van waar ek weggekruip het. Dis toe ek die snaakse vrou in die voortrekker klere gesien het. Noudat ek daaraan dink…sy het kort kort in ding wat toegemaak was met n lap,voor haar oë gehou. Kan dit n kamera weez wat weggesteek was?
Sep 27, 2018 at 10:53 am
Is DIT die vrou waarvan jy gepraat het? Jy dink nie dit was miskien Abrie wat homself so kamoefleer het nie? Hy het mos gedreig om fotos van ons te neem 🤔
Ek weet nie! Onthou die rok bedek als…mankuite inkluis en met daai kappie wat so laag oor die gesig hang kan dit baie moontlik hy wees! Sal hy so ver gaan?
Ek glo hy sal…. dis net die swetsery wat my laat kopkrap.
Sep 27, 2018 at 11:22 am
Ek wonder ook….Lewis of Abrie….🤔
Of die broodjie …
Hierdie toerdery maak my heeltemal deurmekaar. Ek het alweer Scrapy en Frannie deurmekaar. Julle moet my asseblief reghelp mense…my kop kan net soveel vat 🙄 Nou waaaar sou Frannie leer eiers gooi het?
Sep 27, 2018 at 11:21 am
Bhahahaaaaa, Kameel ons moet bly wees Scrapy kon so vinnig weg duik anders was sy ook vol eiers…
Sep 28, 2018 at 4:00 am
Lyk my daar is sommer ‘n paar dinge wat ons nie weet van Tannie Frannie nie🤔
Swets? Nog ‘n leidraad wat dui op Broodina in vermomming!!
Sep 27, 2018 at 4:56 pm
Haai nee! Ek het dit gemis. Mens kan hierdie spul vroumense ook nêrens heen vat nie dan maak hulle amok.
Woordnoot ek dink ek kort nog ‘n paar van daai lekkers asb dan vergeet ons nog n paar goed …😁
Ek sal by die godinne nog n paar bottels bedel…lyk my hulle het net dit ingepak in daai sakke van hulle!
Bondels, eerstens was my en WoordNoot se ossewa-kamer uit die boonste rakke! Ek is bly dat ek en VirgoC die geleentheid gekry het om ons Steenkamps se naam hoog te hou by die boeresports, alhoewel sy en ek elk ń hoekie in die lugballon se mandjie beset het en net af en toe oor die rand geloer het. Mens hoef darem ook nie so in als uit te blink nie, nè. Die bodem was wel mightely nat na ń rukkie, en dit was nie aan ons tweetjies te danke nie. Die vertoning in die Pierneef teater was my gunsteling, veral toe hulle ń uitnodiging rig of iemand van ons groep ń ietsie wil aanbied… ek, Trommeltjie, Lekkervurig en Kameel het so mooi op die shofars geblaas, en Positief as dirigent met Toortsie op die klavier was ń uitstekende kombinasie…dink ek, veral as ek so na die res van ons groep se toejuiging geluister het. Wat ń heerlike kuier, en veral jul kosse was uitstekend.
Sep 27, 2018 at 1:17 pm
Una ek moet bieg; ek het net gemaak asof ek op die shofar blaas…. jy weet soos op skool toe ek in die koor gesing het, en die aand van die kunswedstryd deur die juffrou gevra was om net te maak asof ek sing. Wanneer dit by musiek kom het ek uit die bus geval 😶
Sep 27, 2018 at 3:28 pm
O griet. Maar niemand het dit agtergekom gekom nie, Kameel. Ons het ń staande ovasie gekry!
Kameel is milli vanilli
Soos hulle maak sy of sy sing terwyl sy op haar dans moves fokus💃
Sep 27, 2018 at 3:46 pm
Wow jyt my uitgeboul
Dit maak my hart sommer baie bly Una! Janee jong ek het nooit geweet jy kan so vinnig hardloop nie. Ek was baie bly dat julle so maklik die shofars geblaas het en kan amper nie glo Kameel het ons so geflous nie!!
Sep 27, 2018 at 7:41 pm
Dit was tog te lekker! Plesierig!
Sep 27, 2018 at 7:53 pm
Ek weet nie wat ek die meeste geniet het nie, al die pret of hoe almal dit geniet….
Sep 27, 2018 at 8:16 pm
Dis darem maar lekker as ‘n mens moeite gedoen het, om te sien hoe die mense dit geniet, né.
Sep 28, 2018 at 3:32 am
Sep 28, 2018 at 3:54 am
Ousus, ek nke gedink jy sou ons skandes oor wegkruip in die hoekie uitbring nie, maar nou soos jy sê, at least was ons droog.
Ek het lanklaas so gelag soos met daai resies van ons, nooit gedink ons heupe kan daai moves maak nie- en dit sonder 4-Nefies nogal.
Bondels, ek het heerlik gekuier en gelag (en gebewe). Wou nog altyd in een van daadie waens bly- regmerkie op my bucketlist.
Lag terapie noem ek dit, heerlik en niks kom by so lag. Janee die 4 nefies was by die kampvuur maar eers na die resies. Ek dink n paar wou die nefies of frangelico nader trek daar in die lugballon rit though…
😂😂😂😂, praat jy. Dit was fantasties gewees
Sep 27, 2018 at 2:12 pm
Wat ń herrlike plaas kuier!!!!! Twwe van my bucket-lys drome is bewaarheid, wat kan ń vrou meer vra. Ek sug welbehaaglik met die mooi herinneringe. Gelukkig kon ek my pragtige shofar saam neem en glo my in ons huis sal hy geblaas word. Veral saam met die 🎶🎶 die Shema Israel bede lied🎶🎶. Die teater ervaring en die feit dat ons deel kon wees met pns shofar blasery, was die kersie op die koek.
Die lugballon was die tweede een, my verwagtinge is oortref. Ek het beslis geen nat kol gelos nie, was weg gevoer in my verwondering. Dankie Bondels.
Nou ja, Frannie ek sê niks oor die eiergooiery nie, as ń man kan dan kan hy.
Kyk ek is mos maar ń kamper, so hierdie was so in my kraal. Die ablusie geriewe was piekfyn. Net om te kon bad, liewe land, dis koninglik.
Dit was soveel pret. Ek salueer jou Frannie met jou waagmoed om saam met silver op daai moterfiets te klim. Wees net versigtig vir daai bloue oë, hulle laat mens se bene jellie voel.
Abrie, kom wees nou eerlik, was dit jy in die rok?????
Sep 27, 2018 at 4:16 pm
En (‘skuus Lou) daar het ek nog altyd gedink ek kan nie gooi en raakvang nie! Die Towerinne inspireer my tot nuwe hoogtes. Dankie vir die waarskuwing…hou tog maar ‘n skouer gereed…
Ek dink nie dis ons wat jou inspireer het nie Frannie…. dis daardie blou-oog silwerhare macho.
Sep 27, 2018 at 4:49 pm
Wow Trommeltjies dit is absoluut die beste nuus dat jy ook die shema ken!!! Love dit. So bly jy het die kuier geniet❣
Nein und nicht
Met die kuier was ek in Kaap besig met sugblaaie ek bedoel sigblaaie (spreadsheets)
Sep 27, 2018 at 3:48 pm
Ja ek wil ok weet Abrie, toe toe uit daarmee!! Trommeltjie ek weet nie jong, ek dink dis te laat daai tannie frannie se oge blink vir daai blou oge en die motorfiets….
Ek is mos ‘n natuurmens…daardie buitegeriefie en bad was die heel beste! Dankie Bondels, dit was ‘n ongelooflike lekker kuier. Ons kon tenminste bietjie ontsnap van die Papparazz en Broodina.
Bytjie dit was so lekker om julle op die plaas te hê en saam te kuier. Sjoh jy kan mooi sing, die kampvuur het jou seker inspireer
Jong, Broodina het ondergronds gegaan, dus is enige iets moontlik!
Sep 27, 2018 at 4:18 pm
Watter heerlike kuier was dit nou, van begin tot einde! Dankie, Bondeltjies, vir al die interessante goed wat jy ons laat beleef het. Ek het nie ‘n emmerskoplysie nie, vat maar elke dag soos dit kom, maar indien ek een gehad het, sou ‘n lugballonvaart beslis daarop gewees het :heart:
Tannoe Frannie dis so lekker om te weet tannie het dit geniet. Nee wat een dag op n slag is goed en tannoe kani so lys hê nie, 5annie moet ons nog laaaaaank hou
Dit was ‘n vreeslike lekker kuier.
Gelukkig was dit edible weads en nie weeds nie, anders het die klomp Towerinne weer amok gemaak
Daai troon tussen die rotse was die hoogtepunt vir my, ek kan net die mooie uitsig van daar af bewonder en gelukkig was die ander nie waaghalsig nie, so ek kon laaaank sit
Positief ek love ook om daar te gaan vashak…janee as dit weeds was sou ons dalk niks kon uitrig by die kaskenadis en sou die lugballon gevaarlik gewees het vir al die lam lywe…
Lag ek nou lekker🌿
Ek lees nou eers ‘n stuk, dan kom praat ek hier. Dan lees ek verder. Ek is nie kwaad vir jou oor die longdrop nie, ek sal jou nog eendag die waarheid daaroor vertel.
Die kos was fantasties! Sjoe! Dankie dat jy my so konsidereer het en Perdebytjie se smoothies was iit ‘n ander wêreld. Joe hierdie plaasmeisie is in haar ele wêreld.
Sep 27, 2018 at 7:19 pm
Ag en het ek die boeresport geniet! Ek het my verbeel ons is weer terug in Struisbaai waar ons kleintyd altyd op nuwejaarsoggend boeresport gehou het. Kyk, ek kon nog nooit gooi nie en die eiergooi was maar ‘n gesukkel. My eieetjies het nie ver gevorder nie en die sakresies! Jong, ons het so lekker gelag! Dankie Bondels!
Tannie Frannie. Mmmmmmm … ek wonder of die towerbalon vir ons gaan fluister wat gebeur het! 🙃
Sep 27, 2018 at 7:23 pm
Die lugballon … was … asemrowend. Ek moet erken dat ek skrikkerig was aan die begin, maar gou-gou het ek die bangheid vergeet en dit net geniet. Dankie Bondels. Dankie!
Sep 27, 2018 at 7:36 pm
Toortsie ek sien uit na wat jy my wil vertel, so bly jy het alles geniet en dat jy en Kameel altwee kon ontspan!!!
Pingback: Kuiersafari – Die gril en die gil – toortsie.com